મે ૧૪
૧૪ મેનો દિવસ ગ્રેગોરીયન પંચાંગ મુજબ વર્ષનો ૧૩૪મો (લિપ વર્ષ દરમ્યાન ૧૩૫મો) દિવસ છે. આ દિવસ પછી વર્ષ પુરું થવામાં ૨૩૧ દિવસ બાકી રહે છે.

મહત્વની ઘટનાઓ 

 ૧૭૯૬ – એડવર્ડ જેનરે (Edward Jenner) પ્રથમ વખત શીતળા (Smallpox)ની રસીનો પ્રબંધ કર્યો.
 ૧૮૭૯ – ૪૬૩ ભારતીય ગિરમિટિયા મજૂરોનો પ્રથમ સમુહ ફિજીનાં કાંઠે ઉતર્યો.
 ૧૯૩૯ – લીના મેડિના પાંચ વર્ષની ઉંમરે તબીબી ઇતિહાસમાં સૌથી નાની વયે માતા બની.
 ૧૯૪૮ – ઈઝરાયલને સ્વતંત્ર રાજ્ય જાહેર કરવામાં આવ્યું અને અંતરિમ સરકારનું ગઠન કરવામાં આવ્યું. આ ઘોષણા બાદ તરત જ પડોશી આરબ રાજ્યો દ્વારા ઇઝરાયલ પર હુમલો કરવામાં આવ્યો, પરિણામે ૧૯૪૮નું આરબ-ઇઝરાયલ યુદ્ધ શરૂ થયું.
 ૧૯૭૩ – સ્કાયલેબ (Skylab), અમેરિકાનું પ્રથમ અવકાશ મથક, નું 'સેટર્ન ૫' રોકેટ દ્વારા પ્રક્ષેપણ કરાયું.

જન્મ 
 ૧૬૫૭ – સંભાજી, શિવાજીના જ્યેષ્ઠ પુત્ર. (અ. ૧૬૮૯)
 ૧૮૮૦ – જહાંગીર એદલજી સંજાણા, ગુજરાતી ભાષાના વિવેચક. (અ. ૧૯૬૪)
 ૧૯૦૭ – અયુબ ખાન (Ayub Khan), પાકિસ્તાનના પ્રમુખ (અ. ૧૯૭૪)
 ૧૯૨૩ – મૃણાલ સેન (Mrinal Sen), ચલચીત્ર દિગ્દર્શક 
 ૧૯૩૬ – વહીદા રેહમાન (Waheeda Rehman), અભિનેત્રી 
 ૧૯૮૧ – પ્રણવ મિસ્ત્રી, ભારતીય-ગુજરાતી મૂળનાં કોમ્પ્યુટર વૈજ્ઞાનિક અને સંશોધક.
 ૧૯૮૪ – માર્ક ઝકરબર્ગ, અમેરિકન ઉદ્યોગસાહસિક અને જાણીતી સોશિઅલ નેટવર્કીંગ સાઇટ ફેસબુક (Facebook)ના સહસ્થાપક

અવસાન 
 ૧૫૭૪ – ગુરુ અમરદાસ (Guru Amar Das), ત્રીજા શીખ ગુરુ (જ. ૧૪૭૯)
 ૧૭૩૨ – પીલાજી રાવ ગાયકવાડ, મરાઠા સામ્રાજ્યના ગાયકવાડ વંશના સ્થાપક, મરાઠા સેનાપતિ (જ. ?)
 ૧૯૨૩ – નારાયણ ગણેશ ચંદાવરકર, ભારતીય રાષ્ટ્રીય કોંગ્રેસના પ્રારંભિક રાજકારણી અને હિન્દુ સમાજ સુધારક. (જ. ૧૮૫૫)
 ૧૯૬૭ – મહેંદી નવાઝ જંગ,  ગુજરાત રાજ્યના પ્રથમ રાજ્યપાલ (જ. ૧૮૯૪)
 ૨૦૧૩ – અસગર અલી એન્જીનિયર, ભારતીય સુધારાવાદી-લેખક અને સામાજિક કાર્યકર્તા. (જ. ૧૯૩૯)

તહેવારો અને ઉજવણીઓ

બાહ્ય કડીઓ 
 બી.બી.સી.(BBC): આજનો દિવસ

મે